Kerim Lučarević

Kerim Lučarević zvani Doktor, (1958.) je jedan od osnivača Patriotske lige.

 Biografija 
Rođen je 1958. u Sarajevu. Po zanimanju je diplomirani ekonomista. Prije rata u Bosni i Hercegovini bio je rukovodioc u UNIS Holdingu. Od 1990. bio je poslanik u Gradskom vijeću Sarajeva.  Aktivno se uključuje u odbranu BiH i jedan je od osnivača Patriotske lige. Od 1992. do 1993. bio je na funkciji Komandanta Vojne policije RBiH, zatim Načelnik Vojne bezbjednosti. Vojna policija je učestvovala u svim akcijama odbrane Sarajeva. Jedna od najpoznatijih i najvažnijih akcija Lučarevićeve jedinice je zaustavljanje izvlačenja oružja JNA iz kasarne "Jusuf Džonlić" u Nedžarićima. U toj akciji je zaplijenjeno 163 kamiona s oružjem i municijom, kojom je kasnije odbranjen Grad. Sredinom juna 1992. Lučarević i njegova jedinica su ušli u sarajevsko naselje Dobrinja preko brda Mojmilo. Tu su učestvovali u odbrani i deblokadi Dobrinje, Mojmila i Olimpijskog naselja tokom koje je uništeno 10 tenkova i 32 transportera od čega je uzeto 9 transportera i jedan tenk koji su kasnije korišteni za odbranu.

Poslije rata Lučarević se istakao kao jedan od opozicijskih političara u BiH. 1995. imenovan za direktora Energokomerca, zatim za direktora Energopetrola. U toku njegovog četverogodišnjeg mandata je zaposleno 500 radnika, prevashodno demobilisanih boraca, otvoreno 36 pumpi i napravljen hotel Maršal na Bjelašnici. Od 1996. je bio poslanik u Kantonalnoj skupštini, a od 2006. poslanik u Federalnom parlamentu. Osam godina bio član Olimpijskog komiteta BiH, osam godina bio je predsjednik Federalnog saveza dizača tegova, član Skupštine Sportskog društva Sarajevo, član uprave Džudo kluba Sarajevo.

Godine 2022. Sud BiH je potvrdio optužnicu koja ga tereti za zločin protiv ratnih zarobljenika, ranjenika i bolesnika, civilnog stanovništva te protivpravno ubijanje i ranjavanje neprijatelja u Dobrovoljačkoj ulici 3. maja 1992.

 Djela 

 Bitka za Sarajevo, 2000
 Kćerka Kerima Lučarevića: Nadija Lučarević

 Reference 

Kategorija:Oficiri Armije Republike Bosne i Hercegovine
Kategorija:Biografije, Sarajevo
Kategorija:Rođeni 1958.
Kategorija:Optuženi za ratne zločine